Document ID: 32000D0025

32000D0025
L 009/27
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 16 декември 1999 година
за установяване на подробни правила за прилагане на член 9 от Директива 97/78/EО на Съвета по отношение на прехвърлянето на продукти на граничните инспекционни ветеринарни пунктове, когато пратките са предназначени за евентуален внос в Европейската общност, и за изменение на Решение 93/14/ЕИО на Комисията
(нотифицирано под номер C(1999) 4506)
(текст от значение за ЕИП)
(2000/25/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 97/78/EО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (1), и по-специално член 9, параграф 2 от нея,
(1)
като има предвид, че е важно официалният ветеринарен лекар, отговорен за граничния инспекционен ветеринарен пункт, да получава подходяща информация в случай на пратки с продукти, които са прехвърлени на друг граничен инспекционен ветеринарен пункт, преди да бъдат внесени в ЕС;
(2)
като има предвид, че е подходящо да се определят подходящи времеви периоди за необходимите ветеринарните проверки;
(3)
като има предвид, че е важно да се уточни, че пратките с продукти трябва да преминат пълния обхват на ветеринарните проверки, определени след края на предвидения максимален период;
(4)
като има предвид, че съществуващите правила за прехвърляне на пратки на граничните инспекционни ветеринарни пунктове са установени в член 4 от Решение 93/14/ЕИО на Комисията (2) и трябва да бъдат отменени и заменени с настоящото решение;
(5)
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Когато пратките с продукти се представят на граничен инспекционен ветеринарен пункт за последващо прехвърляне, лицето, отговарящо за товара, трябва да уведоми официалния ветеринарен лекар, отговарящ за граничния инспекционен ветеринарен пункт, в момента на пристигане и чрез средство, определено от компетентния орган, за приблизителното време на разтоварване на пратката, граничния инспекционен ветеринарен пункт по местоназначение и при необходимост - за точното местонахождение на пратката.
Член 2
С цел да се приложи член 9, параграф 1, буква б), i) от Директива 97/78/EО:
-
за летище минималният период е 12 часа, а максималният период е 48 часа;
-
за морско пристанище минималният период е седем дни, а максималният период е 20 дни.
Член 3
В случаите, когато максималният период, определен в член 2, е изтекъл, пратката трябва да бъде подложена на проверките, определени в член 4 от Директива 97/78/EО, на граничния инспекционен ветеринарен пункт на влизане.
Член 4
Член 4 от Решение 93/14/ЕИО се отменя.
Член 5
Настоящото решение влиза в сила от 1 януари 2000 г.
Член 6
Адресати на настоящото решение са държавите-членки.
Съставено в Брюксел на 16 декември 1999 година.

Labels: 3
17
5
6